## Zakon o kaznenim djelima podrivačke i terorističke djelatnosti protiv državnog suvereniteta i teritorijalne cjelovitosti Republike Hrvatske

### NN 74/1992 (4.11.1992.), Zakon o kaznenim djelima podrivačke i terorističke djelatnosti protiv državnog suvereniteta i teritorijalne cjelovitosti Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o kaznenim djelima podrivačke i terorističke djelatnosti protiv državnog suvereniteta i teritorijalne cjelovitosti Republike Hrvatske

Proglašavam Zakon o kaznenim djelima podrivačke i terorističke djelatnosti
protiv državnog suvereniteta i teritorijalne cjelovitosti Republike Hrvatske,
koji je donio Zastupnički dom Sabora Republike Hrvatske na sjednici 4.
studenoga 1992.

Broj: PA4-80/1-92.

Zagreb, 4. studenoga 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o kaznenim djelima podrivačke i terorističke djelatnosti protiv državnog suvereniteta i teritorijalne cjelovitosti Republike Hrvatske

Članak 1.

Tko poduzme radnju upravljenu na rušenje ustavnopravnog poretka Republike
Hrvatske izdvajanjem nojedinih područja ili mjesta iz sastava Republike
Hrvatske čime se narušava teritorijalna cjelovitost međunarodno priznate
države Republike Hrvatske, kaznit će se zatvorom od najmanje pet godina
ili zatvorom od dvadeset godina.

Članak 2.

Tko poduzme radnju upravljenu na progon građana Republike Hrvatske iz
njihovih obitavališta ili sprečavanje povratka prognanika i izbjeglica
u njihove domove i naselja, kaznit će se zatvorom od najmanje pet godina
ili zatvorom od dvadeset godina.

Članak 3.

Tko poduzme radnju upravljenu na protuustavno uvođenje u Republiku Hrvatsku
stranog pravnog, pravosudnog, upravnog, valutnog, poštanskog ili bilo kojeg
drugog sustava djelovanja vlasti, kaznit će se zatvorom od najmanje pet
godina ili zatvorom od dvadeset godina.

Članak 4.

Tko poduzme radnju radi sprečavanja uspostave pravnog poretka, pravosudne
i upravne vlasti, prometa ljudi i roba, zdravstvene i socijalne zaštite,
gospodarskih i drugih djelatnosti neophodnih za ustavno i zakonito ostvarivanje
prava i obveza svih građana na čitavom teritoriju Republike Hrvatske, kaznit
će se zatvorom od najmanje pet godina ili zatvorom od dvadeset godina.

Članak 5.

Tko terorističkom djelatnošću ugrožava mir i sigurnost građana ili drižavnu
stabilnost Republike Hrvatske, kaznit će se zatvorom od najmanje pet godina
ili zatvorom od dvadeset godina.

Clanak 6.

Tko potiče na izvršenje kaznenih djela predviđenih ovim Zakonom, kaznit
će se kao i počinitelj tih djela.

Članak 7.

Na počinitelje kaznenih djela iz ovoga Zakona odgovarajuće se primjenjuju
odredbe krivičnog zakonodavstva Republike Hrvatske.

Članak 8.

Ovaj Zakon stupa na snagu danom objave u "Narodnim novinama".

Klasa: 200-01/92-01/04

Zagreb, 4. studenoga 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Ostalo, NN 74/1992-1964
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)